Euroopa Liidu Teataja L 130 , 27/05/2003 Lk 0021 - 0024



Komisjoni otsus, 22. mai 2003, millega muudetakse otsuse 2002/304/EÜ I ja II lisa seoses viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite või kalakasvanduste staatuse saamiseks kohaldatavate kavadega (teatavaks tehtud numbri K(2003) 1627 all) (EMPs kohaldatav tekst) (2003/376/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. jaanuari 1991. aasta direktiivi 91/67/EMÜ akvakultuuriloomade ja -toodete turuleviimist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artiklit 10 lõiget 3, ning arvestades järgmist: (1) Komisjon on otsusega 2002/304/EÜ, [3] muudetud otsusega 2002/879/EÜ, [4] heaks kiitnud kalahaiguse viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite või heakskiitmata vööndites asuvate heakskiidetud kalakasvanduste staatuse saamise kavad. (2) Itaalia on seoses IHNi ja VHSiga esitanud komisjonile lisakavad valglatele heakskiidetud vööndi staatuse saamiseks. Nendes kavades täpsustatakse asjaomaste vööndite geograafilised piirid, ametialaste teenistuste võetavad meetmed, heakskiidetud laborite järgitavad menetlused, asjaomaste haiguste levik ning meetmed võitlemiseks nende haiguste vastu, kui need on avastatud. (3) On leitud, et Itaalia esitatud kavad vastavad direktiivi 91/67/EMÜ artikli 10 nõuetele. (4) Mõned otsusega 2002/304/EÜ heakskiidetud kavad on lõpule viidud ning tuleks seetõttu otsusest 2002/304/EÜ välja jätta. (5) Seepärast tuleks vastavalt muuta otsust 2002/304/EÜ. (6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 2002/304/EÜ muudetakse järgmiselt. 1. I lisa asendatakse käesoleva otsuse I lisas esitatud tekstiga. 2. II lisa asendatakse käesoleva otsuse II lisas esitatud tekstiga. Artikkel 2 Käesolev otsus on adresseeritud liikmesriikidele. Brüssel, 22. mai 2003 Komisjoni nimel komisjoni liige David Byrne [1] EÜT L 46, 19.2.1991, lk 1. [2] EÜT L 189, 3.7.1998, lk 12. [3] EÜT L 104, 20.4.2002, lk 37. [4] EÜT L 305, 7.11.2002, lk 59. -------------------------------------------------- I LISA VÖÖNDID, MILLES KOHALDATAKSE KALAHAIGUSTE VHSi JA/VÕI IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID 1. TAANIS ASUVAD VÖÖNDID, MILLES KOHALDATAKSE VHSi SUHTES HEAKSKIIDETUD STAATUSE SAAMISEKS HEAKSKIIDETUD KAVASID - FISKEBÆK Å valgla. - Kõik JÜÜTIMAA OSAD, mis jäävad Storåen, Karup å, Gudenåen ja Grejs å valglatest lõuna ja lääne poole - Kõik TAANI SAARED 2. SAKSAMAAL ASUVAD VÖÖNDID, MILLES KOHALDATAKSE VHSi JA IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID - WOLFEGGER AACH ja ROHRSEE valglas asuv vöönd. - OBERN NAGOLDi valglas asuv vöönd 3. HISPAANIAS ASUVAD VÖÖNDID, MILLES KOHALDATAKSE VHSi JA IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID - LA RIOJA AUTONOOMNE PIIRKOND 4. PRANTSUSMAAL ASUVAD VÖÖNDID, MILLES KOHALDATAKSE VHSi JA IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID - LES FORGES - LA NIVE ja LES NIVELLES - L’ÉLORN 5. ITAALIAS ASUVAD VÖÖNDID, MILLES KOHALDATAKSE VHSi JA IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID 5.1. Bolzano autonoomne provints BOLZANO PROVINTSI VÖÖND - Vöönd koosneb kõikidest Bolzano provintsi valglatest. Vöönd hõlmab vööndi ZONA VAL DELL’ADIGE ülemist osa – st Adige jõe valgla Bolzano provintsis asuvast lähtest kuni Trento provintsi piirini. ( NB: ülejäänud piirkond, vööndi ZONA VAL DELL’ADIGE alumine osa kuulub Trento autonoomse provintsi heakskiidetud kava alla. Selle vööndi alumisi ja ülemisi osasid tuleb käsitada ühe epidemioloogilise ühikuna. ) 5.2. Trento autonoomne provints VAL DI SOLE E DI NON - Valgla Noce oja lähtest S. Giustina tammini. ZONA VAL DELL’ADIGE – alumine osa - Adige jõe valgla ja selle Trento autonoomse provintsi territooriumil asuvad lähted, alates Bolzano provintsi piirist kuni Ala tammini (hüdroelektrijaam). ( NB: vööndi ZONA VAL DELL’ADIGE ülemine osa kuulub Bolzano autonoomse provintsi heakskiidetud kava alla. Selle vööndi alumisi ja ülemisi osasid tuleb käsitada ühe epidemioloogilise ühikuna. ) TORRENTE-ARNÒ VÖÖND - Arnò mägijõe valgla lähtest kuni enne Arnò mägijõe Sarca jõkke suubumist allavoolu asuva paisuni. VAL BANALE VÖÖND - Ambiesi oja vesikonna valglast kuni hüdroelektrijaama tammini. VARONE VÖÖND - Magnone oja valgla lähtest kuni joani. ALTO E BASSO CHIESE VÖÖND - Chiese jõe valgla alates lähtest kuni Condino tammini, välja arvatud Adanà ja Palvico mägijõgede vesikond. TORRENTE PALVICO VÖÖND - Palvico mägijõe vesikonna valglast kuni betoonist ja kividest tehtud paisuni. 5.3. Veneto piirkond TORRENTE ASTICO VÖÖND - Astico jõe valgla alates lähtest (Trento autonoomses provintsis ja Veneto piirkonna Vicenza provintsis) kuni Vicenza provintsis asuva Pedescala jõe silla lähedal asuva tammini. Astico jõe alamjooksu osa Pedescala silla läheduses asuva tammi ja Pria Maglio tammi vahel loetakse puhvervööndiks. 5.4. Umbria maakond FOSSO DE MONTERIVOSO VÖÖND: Monterivoso jõe valgla lähtest kuni Ferentillo lähedal asuva läbipääsmatu paisuni. 5.5. Lombardia maakond VAL BRAMBANA VÖÖND: Brembo jõe valgla lähtest Ponte S. Petro kommuunis asuva läbipääsmatu paisuni. 6.A. SOOMES ASUVAD VÖÖNDID, MILLES KOHALDATAKSE VHSi JA IHNi SUHTES HEAKSKIIDETUD STAATUSE SAAMISEKS HEAKSKIIDETUD KAVASID - Kõik SOOME mandri- ja rannikualad, välja arvatud Ahvenamaa ja piiritletud ala Pyhtääs. 6.B. SOOMES ASUVAD VÖÖNDID, MILLES KOHALDATAKSE HEAKSKIIDETUD KAVA (SEALHULGAS VHSi LIKVIDEERIMISE ERIMEETMED) VHSi JA IHNi SUHTES HEAKSKIIDETUD VÖÖNDI STAATUS SAAMISEKS - Kogu AHVENAMAA PROVINTS ja piiritletud ala PYHTÄÄS. -------------------------------------------------- II LISA ITAALIA KALAKASVANDUSED, KUS KOHALDATAKSE VHSi JA IHNi SUHTES HEAKSKIITMATA VÖÖNDIS ASUVA HEAKSKIIDETUD KASVANDUSE STAATUSE SAAMISEKS HEAKSKIIDETUD KAVA 1. PIIRKOND: FRIULI-VENEZIA-GIULIA, UDINE PROVINTS Kasvandused Tagliamento jõe valglas: - Azienda Vidotti Giulio snc, Sutrio 2. PIIRKOND: VENETO PIIRKOND Kasvandused Sile jõe valglas: - Azienda Troticoltura S. Cristina, Via Chiesa Vecchia 14 – Loc. S. Cristina di Quinto --------------------------------------------------